Τα ενοικιαζόμενα δωμάτια της κ. Ευαγγελίας βρίσκονται λίγο έξω από το λιμάνι της Μήλου, τον Αδάμαντα. Πολύ καλή τοποθεσία καθώς είναι μόλις 10-15 λεπτά περπάτημα από το λιμάνι στο οποίο μπορεί ο επισκέπτης να βρει super-market, εστιατόρια, καφετέριες, μπαράκια και ότι άλλο χρειαστεί. Το δωμάτιο ήταν πεντακάθαρο ενώ το βρίσκαμε κάθε μέρα τακτοποιημένο και καθαρό καθώς γυρίζαμε από το μπάνιο μας στην παραλία. Η κ. Ευαγγελία μας υποδέχτηκε θερμά και μας έδωσε όλες τις απαραίτητες πληροφορίες τόσο για το πως να βρούμε το δωμάτιο όσο και για την κάθε γωνιά του νησιού που μπορούμε να επισκεφτούμε. Ήταν πάντα ευγενέστατη και πρόθυμη να μας βοηθήσει σε οτιδήποτε χρειαζόμασταν. Στο δωμάτιο επίσης θα βρείτε ένα μικρό κουζινάκι πλήρως εξοπλισμένο καθώς και ότι άλλο μπορείτε να χρειαστείτε. Είναι πολύ άνετο για δυο άτομα. Το μόνο μειονέκτημα του είναι ότι είναι ισόγειο οπότε ο θόρυβος των πρωινών διερχόμενων αυτοκινήτων ίσως μπαίνει στο δωμάτιο, ειδικά αν το παράθυρο είναι ανοιχτό. Το νησί είναι υπέροχο και θα το επισκεφτούμε ξανά αλλά όχι την περίοδο του Αυγούστου όπου το νησί πραγματικά βουλιάζει από τουρίστες και οι τιμές εκτοξεύονται λόγω της τρελής αυτής ζήτησης. Γενικά όμως πολύ καλή εμπειρία και με θετικό πρόσημο.